সাংবাদিক খুন! দিল্লি হাইওয়েতে ভয়াবহ ঘটনা

দিল্লি: শনিবার উত্তরপ্রদেশের সীতাপুরে খনউ-দিল্লি জাতীয় সড়কের উপর গুলি করে খুন করা হল এক সাংবাদিক এবং আরটিআই কর্মীকে। পরপর তিনটি গুলি করে খুন করা হয় সেই সাংবাদিককে। জানা যাচ্ছে মৃত সাংবাদিকের নাম রাঘবেন্দ্র বাজপেয়ী। তিনি উত্তরপ্রদেশের হিন্দি দৈনিক পত্রিকার স্থানীয় সংবাদদাতা ছিলেন।

ঘটনার পরেই সেই সাংবাদিককে হাসপাতালে নিয়ে যাওয়া হয়। প্রাথমিকভাবে মনে করা হয়েছিল এটি নেহাতই দুর্ঘটনা। কিন্তু হাসপাতালে চিকিৎসকেরা জানান দেহে তিনটি গুলির ক্ষতচিহ্ন রয়েছে। আর তারপরেই এই ঘটনা হত্যাকাণ্ডে রূপ নেয়। ঘটনার তদন্তে জানা যাচ্ছে, আততায়ীরা প্রথমে তাঁর মোটরবাইককে ধাক্কা মারে এবং এরপর তাঁকে তিনবার গুলি করা হয়।

আরও পড়ুন: রাস্তায় রাস্তায় বিক্ষোভ, জ্বলছে বাস! কুকি বিদ্রোহে ফের হুলুস্থুল মণিপুরে

জানা যাচ্ছে, শনিবার দুপুরে এই সাংবাদিকের কাছে একটি ফোন কল আসে। আর তারপরেই বাড়ি থেকে বের হন তিনি। আর তার কিছুক্ষণ পরেই বিকেল ৩টে ১৫ মিনিট নাগাদ জাতীয় সড়কের উপর তাঁকে হত্যা করা হয়। ইতিমধ্যেই ঘটনার তদন্তে নেমেছে পুলিশ। তবে কী কারণে ওই সাংবাদিককে গুলি করে হত্যা করা হল সেই সম্পর্কে এখনও কোন তথ্য পায়নি পুলিশ। এমনকি নিহত পরিবারের তরফ থেকে থানায় কোন লিখিত অভিযোগও জমা পড়েনি, তাই এখনই পুলিশের তরফ থেকে এফআইআর দায়ের করা হয়নি।

দেখুন অয় খবর

The post সাংবাদিক খুন! দিল্লি হাইওয়েতে ভয়াবহ ঘটনা first appeared on KolkataTV.

The post সাংবাদিক খুন! দিল্লি হাইওয়েতে ভয়াবহ ঘটনা appeared first on KolkataTV.